**ELŐTERJESZTÉS**

Tiszavasvári Város Önkormányzata Képviselő-testületének

**2018. december 19**-én tartandó **rendes** testületi ülésére

**A előterjesztés tárgya: A fogyatékos személyek bentlakásos otthona szakfeladat vonatkozásában intézményi férőhely kiváltási terv elfogadásáról**

Melléklet: 1 db tájékoztató levél (Kornisné Központ intézményvezető)

Az előterjesztés előadója: Szőke Zoltán polgármester

Nácsáné dr. Kalán Eszter intézményvezető

Az előterjesztés témafelelőse: Petruskáné dr. Legeza Tímea - aljegyző

Az előterjesztés ügyiratszáma: 154/2018.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| **Pénzügyi és Ügyrendi Bizottság** | SZMSZ 4. melléklet 1.30. |
|  |  |
| **Szociális és Humán Bizottság** | SZMSZ 5. melléklet 1. 11., |

**Az ülésre meghívni javasolt szervek, személyek:**

|  |  |
| --- | --- |
| Nácsáné dr.Kalán Eszter – Kornisné Központ intézményvezető | szeszk@gmail.com |
|  |  |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2018. december 14.

##### **Petruskáné r. Legeza Tímea**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Petruskáné dr. Legeza Tímea

**ELŐTERJESZTÉS**

- a Képviselő-testülethez –

**A fogyatékos személyek bentlakásos ellátása szakfeladat vonatkozásában intézményi férőhely kiváltási terv elfogadásáról**

**Tisztelt Képviselő-testület!**

1. **Előzmények**

A **Kormány** 1023/2017. (I.24.) Korm. határozatával **elfogadta a fogyatékossággal** élő személyek számára ápolást- gondozást nyújtó szociális **intézményi férőhelyek kiváltásáról szóló** **2017-2036. évekre vonatkozó hosszú távú koncepcióját és elrendelte**, hogy a 2017-2036. közötti években megvalósuló **férőhely kiváltási folyamatot az abban foglaltak szerint kell végrehajtani.**

Az intézményi férőhely kiváltás folyamata több szakaszban megy végbe, az első időszakba 6 intézmény kapcsolódott be, melynek során közel 200 férőhely kiváltása történt meg.

A kiváltási folyamat második szakasza még csak most kezdődik, de a Kormány határozott célja, hogy az elkövetkező néhány évben 4000 új támogatott lakhatási férőhely jöjjön létre és az önálló életvitelhez szükséges képességekre épülő és fejlesztő szolgáltatási rendszer alakul ki.

**A legutolsó erre vonatkozó pályázati felhívás: Intézményi ellátásról a közösségi alapú szolgáltatásokra való áttérés fejlesztése – intézményi férőhely kiváltás 2023-ig.** (A felhívás kódszáma: EFOP–2.2.5–17)

Ennek célja a fogyatékossággal élő, pszichiátriai betegek, továbbá szenvedélybeteg személyek számára ápolást-gondozást nyújtó, a célcsoportok vonatkozásában engedélyesenként 50 főnél nagyobb bentlakásos intézmények állami, egyházi és nem állami fenntartói számára, a nagy létszámú intézményi ellátási forma kiváltásának, és magas minőségű, hozzáférhető közösségi alapú ellátási formák kialakításának megvalósítása.

**A kiírás** 2018. február 7-i határnappal felfüggesztésre került, **ennek értelmében 2018. február 7-étől – a felfüggesztés feloldásáig – támogatási kérelmek nem nyújthatók be.**

A Képviselő-testület „*A fogyatékos személyek bentlakásos ellátása szakfeladat tekintetében intézményi férőhely kiváltásról”* szóló94/2018. (IV.2.) Kt. számú határozatában az alábbiakról döntött.

***„I. Az Intézményi ellátásról a közösségi alapú szolgáltatásokra való áttérés fejlesztése – intézményi férőhely kiváltás 2023-ig, EFOP–2.2.5–17 azonosító számú felhívásra nem kíván pályázni.***

***II. Javasolja, hogy az Kornisné Központ intézményvezetője, az intézmény férőhely kiváltási tervet úgy készítse elő, hogy a fenntartó – hosszú távú megvalósítással - 2036-ig 50 főre csökkenti a fogyatékkal élő személyek bentlakásos ellátása engedélyezett létszámát****, megtartva ezzel a jelenlegi telephelyet, megvizsgálva* ***a további 44 fő esetében az idős ellátásba történő átminősítés-, valamint a támogatott lakhatásba történő részleges férőhelykiváltás lehetőségét. Határidő: 2018. október 30.***

***III.*** *Felkéri a Kornisné Központ intézményvezetőjét, hogy* ***folyamatosan tájékozódjon a témában és a megvalósítás lehetőségeiről tájékoztassa a testületet.„***

II. Jogszabályi háttér: Az 1/2000 SZCSM rendelet (továbbiakban: SZCSM rendelet) értelmében **azoknak az intézményeknek**, amelyek által biztosított fogyatékossággal élő személyek bentlakásos otthona **50 fő feletti létszámmal működik integrált férőhely kiváltási tervet (IFKT) kell készítenie 2018.december 31. napjáig**. **2036-tól legfeljebb 50 fő létszámmal működhető intézményi formában ez az ellátás**.

(1/2000 SZCSM rendelet 119. §(1) bekezdése értelmében: „Az egyes szociális és gyermekvédelmi tárgyú miniszteri rendeletek módosításáról szóló 1/2017. (II. 14.) EMMI rendelet hatálybalépésekor már működő

*a)*szolgáltatások szakmai programját a szolgáltatási elemek feltüntetése céljából 2017. december 31-éig kell módosítani,

*b)*50 fő feletti fogyatékos személyek, pszichiátriai és szenvedélybetegek ápoló-gondozó otthona esetében az intézményi férőhely kiváltási tervet 2018. december 31-éig kell elkészíteni.)

**Jelenleg az intézmény határozatlan időtartamra szóló bejegyzéssel rendelkezik a szolgáltatói nyilvántartásban, a fogyatékos személyek ápoló-gondozó otthona** tekintetében **94 fő férőhelyszámra, az idősek otthona** tekintetében **110 fő férőhelyszámra vonatkozóan. A Képviselő-testület úgy döntött, hogy kezdeményezi a férőhelyszámok fogyatékos ellátás tekintetében 69 főre, az idősotthoni ellátás tekintetében 135 főre történő módosítását.**

**(301/2018. (XI.22.) Kt.** számú határozat:

***I. A Kornisné Liptay Elza Szociális és Gyermekjóléti Központ*** *(a továbbiakban: Kornisné Központ) 4440 Tiszavasvári, Vasvári Pál u. 87. sz. alatti* ***intézmény által biztosított idős, fogyatékos személyek részére nyújtott bentlakásos ellátás*** *kapcsán* ***dönt arról, hogy 2019. január 1. napja hatállyal kérelmezi a szolgáltatói nyilvántartásba történő bejegyzés módosítását az alábbiak szerint:***

***I.1 Idősek otthona szolgáltatás*** *vonatkozásában* ***a jelenleg engedélyezett 110 fő férőhelyszám helyett 135 fő férőhelyszámra;***

***I.2 Fogyatékos személyek ápoló-gondozó otthona*** *vonatkozásában* ***a jelenleg engedélyezett 94 fő férőhelyszám helyett 69 fő férőhelyszámra.)***

A férőhelyszám módosítása iránti **kérelem elbírálása** az illetékes Kormányhivatal által jelenleg **folyamatban van**.

Intézményvezető nő 2018. december 14-én megküldte részemre az alábbi ehhez szükséges anyagot.

Az intézményi férőhely kiváltási terv elfogadásához készített **tájékoztató anyaga** az előterjesztés mellékletét képezi.

Megküldte továbbá az **Intézményi Férőhely Kiváltási Tervet kötelező mellékleteivel együtt**, mely a határozat-tervezet mellékletét képezi.

Tájékoztatom a Képviselő-testületet, hogy miután a Képviselő-testület meghozza döntését az IFKT-val kapcsolatban, **szükségessé válik a Kornisné Központ szakmai programjának módosítása,** melyet átruházott hatáskörben a **Szociális és Humán Bizottság hagy jóvá**.

Kérem a Képviselő-testületet, hogy az előterjesztés megtárgyalását követően hozza meg döntését.

Tiszavasvári, 2018. december 14.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……./2018. (XII.19.) Kt. számú**

**határozata**

**A fogyatékos személyek bentlakásos ellátása szakfeladat vonatkozásában intézményi férőhely kiváltási terv elfogadásáról**

Tiszavasvári Város Önkormányzata Képviselő-testülete **„A fogyatékos személyek bentlakásos ellátása szakfeladat vonatkozásában intézményi férőhely kiváltási terv elfogadásáról”** szóló előterjesztéssel kapcsolatban az alábbi döntést hozza:

1. **Elfogadja** a fogyatékos személyek ápoló-gondozó otthonára vonatkozó **intézményi férőhely kiváltási tervet,** a határozat 1. melléklete szerinti tartalommal.

II. Felkéri a Kornisné Központ intézményvezetőjét, hogy **folyamatosan tájékozódjon a témában és a megvalósítás lehetőségeiről tájékoztassa a testületet, szükség esetén tegye meg módosítási javaslatait.**

**Határidő:** esedékességkor **Felelős:** Nácsáné dr. Kalán Eszterintézményvezető

III. Felkéri a polgármestert, hogy a döntésről tájékoztassa a Kornisné Központ intézményvezetőjét.

**Határidő:** azonnal **Felelős:** Szőke Zoltán polgármester

1. melléklet a …/2018. (XII.19.) Kt. számú határozathoz

**Az Intézményi Férőhely Kiváltási Terv**

**I. Vezetői összefoglaló**

1. **Az intézményi férőhely kiváltás indokoltsága**

Az1/2000. ( I.7) SZCSM. rendelet 119. § (1) alapján: Az egyes szociális és gyermekvédelmi tárgyú miniszteri rendeletek módosításáról szóló 1/2017. (II. 14.) EMMI rendelet hatálybalépésekor már működő 50 fő feletti fogyatékos személyek, pszichiátriai és szenvedélybetegek ápoló-gondozó otthona esetében **az intézményi férőhely kiváltási tervet 2018. december 31-éig kell elkészíteni.**

1. **Az intézményi férőhely kiváltás célja**

A támogatott lakhatás a fogyatékos személyek részére biztosított ellátás, amely az életkornak, egészségi állapotnak és önellátási képességnek megfelelően, az ellátott önálló életvitelének fenntartása.

**A támogatott lakhatás az egyén szükségleteihez illeszkedő módon**, természetes és

• professzionális támogatói hálózat létrehozásával és működtetésével támogatja a lehetőség szerinti önálló életvitel kialakítását és fenntartását a szociális ellátórendszer kapacitásain belül, személyközpontú, egyénre szabott szolgáltatások, támogatások,

• programok nyújtásával biztosítja a döntés szabadságát az egyén elvárásaihoz és igényeihez igazodó lakhatási és támogatási forma megválasztásában, az egyén meglévő képességeire építve, a lakhatás és a mindennapi életvitel támogatásának különválasztása révén **lehetőséget biztosít az önálló életvitelhez szükséges új készségek elsajátítására.** [1993.évi III. törvény 75. §-a, 1/2000. (I. 7.) SZCSM rendelet 110/A. – 110/I. §-ai]

1. **Az intézményi férőhely kiváltás tevékenységei**

Az intézményi férőhely kiváltási programban szükséges **egy fenntartó képviselőn kívül 1 fő részvétele az ingatlanok felmérése és ingatlan portfólió terv elkészítéséhez kapcsolódóan ill 1 fő gazdasági vezető ill. pénzügyi tervezésért felelős személy .**

A környezeti felmérés, a szolgáltatási gyűrű felrajzolása és a lakhatási célú ingatlanok felmérése olyan folyamat, mely során az előzetes tervekhez képest jelentős módosítások is szükségesek lehetnek.

A szolgáltatási portfólió és az ingatlan portfólió elkészültét követi a lakók egyéni kiváltási terve, (EKISZ-1) az új struktúrához illeszkedő intézményi HR-terv elkészítése, valamint minden érintett és fontos tényező ismeretében a kommunikációs terv összeállítása.

1. **Az intézményi férőhely kiváltás pénzügyi és időbeli ütemezése**

Tiszavasvári Város Önkormányzata, mint fenntartó az elkövetkező években pályázati támogatással kívánja a támogatott lakhatást, mint új szolgáltatást bevezetni.

A Szoc.tv **129. §** *Fogyatékos személyek ápolást-gondozást nyújtó intézményeinek címzett támogatással történő beruházása esetén* ***kizárólag az ötven főnél nagyobb*** *férőhelyszámú intézmény kiváltása támogatható.*

**Jelenlegi stratégia 5 évre készül. Amennyiben 2020. december 31-ig nem nyújt be pályázatot a fenntartó a kiváltás érdekében, a stratégia felülvizsgálata szükséges.**

1. **Számszerűsíthető eredmények, hatások**

A jelenleg kérelmezett,- folyamatban lévő - működési engedélyeztetés után 69 fogyatékos személy ápoló-gondozó otthoni férőhely részleges kiváltása megvalósul, min. 12, max. 36 fő esetében.

A fennmaradó 33 férőhelyszám egyéb szolgáltatás nyújtása érdekében lenne biztosított, rehabilitációs intézményi egységként.

1. **Kockázatok**

Minél hosszabb távú tervek születnek, annál bizonytalanabbak az információk, illetve a levonható következtetések, prognosztizálható változások. **A stratégiai tervezés során nehézséget jelenthet, ha többféle célt kell összehangolni vagy többféle érdeket kell kielégíteni, hiszen a stratégiai tervezés eleve többszereplős döntéseket igényel**.

**Alapvetően a fenntartó döntésén és az intézményi struktúrán múlik, hogy a kiváltás során milyen jellegű stratégiát alakít ki a támogatott lakhatásra vonatkozóan.**

**TL létrehozása előtt szükséges felülvizsgálni és módosítani**.

1. **Az intézmény jelenlegi társadalmi-gazdasági környezete** 
   1. Az intézmény környezetének általános bemutatása a település főbb statisztikai adatai mentén [[1]](#footnote-1)

## Demográfiai jellemzők

Tiszavasvári Szabolcs-Szatmár-Bereg megye nyugati részén elhelyezkedő, kedvező közlekedés-földrajzi adottságokkal rendelkező kisváros, amely 10 km-re fekszik az M3-as autópálya legközelebbi lehajtójától, és 28,5 km-re a mind közúton, mind vasúton megközelíthető megyeszékhelytől, Nyíregyházától. A város központjától mintegy 7 km-re DNy-i irányban található a Tiszavasvárihoz tartozó, de a magtelepüléstől különálló, Józsefháza megnevezésű belterület.

Tiszavasvári 2013. január 1-től az azonos nevű járás központja, amely Szabolcs-Szatmár-Bereg megye egyik kisebb kiterjedésű és lakónépességű járása, és amelyet a kedvezményezett járások besorolásáról szóló 290/2014. (XI. 26.) Kormányrendelet a komplex fejlettségi mutató alapján a fejlesztendő járások közé sorol. A lakónépesség száma az elmúlt évekhez viszonyítva 2015-ben volt a legalacsonyabb (12.818 fő). Ennek egyik legvalószínűbb oka, hogy nincs elegendő munkalehetőség a városban, a környező településeken, így az emberek egy része kénytelen elvándorolni.

Tiszavasváriban az öregedési index alapján megállapítható, hogy 2008. óta folyamatosan hol kisebb, hol nagyobb mértékben a fiatalos népességszerkezet a jellemző.

|  |  |  |  |
| --- | --- | --- | --- |
|  | **65 év feletti állandó lakosok száma (fő)** | **0-14 éves korú állandó lakosok száma (fő)** | **Öregedési index (%)** |
| 2001 | 2532 | 3050 | 83,0% |
| 2008 | 1778 | 2802 | 63,5% |
| 2009 | 1771 | 2771 | 63,9% |
| 2010 | 1757 | 2665 | 65,9% |
| 2011 | 1781 | 2647 | 67,3% |
| 2012 | 1787 | 2623 | 68,1% |
| 2013 | 1849 | 2614 | 70,7% |
| 2014 | 1896 | 2577 | 73,6% |
| 2015 | 2002 | 2496 | 80,2% |

A települések életét nagymértékben befolyásolják az élve születések és a halálozások száma. A 2014. évben egy határozott emelkedés figyelhető meg, míg a 2015. évben egy nagymértékű visszaesés látható, sajnos a halálozások száma több volt a korábbi évekhez képest.

|  |  |  |  |
| --- | --- | --- | --- |
|  | **élve születések száma** | **halálozások száma** | **természetes szaporodás (fő)** |
| 2008 | 195 | 144 | 51 |
| 2009 | 192 | 203 | -11 |
| 2010 | 134 | 166 | -32 |
| 2011 | 158 | 161 | -3 |
| 2012 | 173 | 165 | 8 |
| 2013 | 189 | 163 | 26 |
| 2014 | 184 | 147 | 37 |
| 2015 | 165 | 194 | -29 |

## Foglalkoztatottság, munkaerő-piaci integráció

Tiszavasváriban a nyilvántartott álláskeresők számát és arányát, illetve ezek változását a teljes 15-64 év közötti népességhez viszonyítva a következő diagram szemlélteti:

A munkanélküliség által leginkább veszélyeztetett társadalmi csoportokat a nők, a nyugdíj előtt állók, a szakképzetlenek és a pályakezdő fiatalok alkotják. Biztató tendencia, hogy 2011. óta csökken a nyilvántartott álláskeresők száma, ez a csökkenés 2011-hez képest 2015-ben kifejezetten jelentős mértékű volt.

Tiszavasvári vonatkozásában a regisztrált munkanélküliek korcsoportos-idősoros eredményeit az alábbi táblázat tartalmazza:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  | **2008** | **2009** | **2010** | **2011** | **2012** | **2013** | **2014** | **2015** |
| **nyilvántartott álláskeresők száma összesen** | **fő** | **956** | **867** | **817** | **1128** | **1126** | **1015** | **934** | **862** |
| 20 éves és fiatalabb | fő | 74 | 65 | 52 | 64 | 67 | 47 | 76 | 95 |
| % | 7,7% | 7,5% | 6,4% | 5,7% | 6,0% | 4,6% | 8,1% | 11,0% |
| 21-25 év | fő | 150 | 146 | 128 | 191 | 174 | 162 | 127 | 151 |
| % | 15,7% | 16,8% | 15,7% | 16,9% | 15,5% | 16,0% | 13,6% | 17,5% |
| 26-30 év | fő | 124 | 128 | 126 | 162 | 161 | 126 | 114 | 88 |
| % | 13,0% | 14,8% | 15,4% | 14,4% | 14,3% | 12,4% | 12,2% | 10,2% |
| 31-35 év | fő | 161 | 135 | 124 | 158 | 150 | 143 | 120 | 100 |
| % | 16,8% | 15,6% | 15,2% | 14,0% | 13,3% | 14,1% | 12,8% | 11,6% |
| 36-40 év | fő | 133 | 107 | 94 | 155 | 169 | 141 | 140 | 96 |
| % | 13,9% | 12,3% | 11,5% | 13,7% | 15,0% | 13,9% | 15,0% | 11,1% |
| 41-45 év | fő | 110 | 98 | 99 | 130 | 135 | 124 | 120 | 93 |
| % | 11,5% | 11,3% | 12,1% | 11,5% | 12,0% | 12,2% | 12,8% | 10,8% |
| 46-50 év | fő | 94 | 79 | 83 | 99 | 107 | 101 | 84 | 90 |
| % | 9,8% | 9,1% | 10,2% | 8,8% | 9,5% | 10,0% | 9,0% | 10,4% |
| 51-55 év | fő | 76 | 71 | 67 | 100 | 99 | 88 | 72 | 60 |
| % | 7,9% | 8,2% | 8,2% | 8,9% | 8,8% | 8,7% | 7,7% | 7,0% |
| 56-60 év | fő | 32 | 36 | 40 | 64 | 61 | 70 | 69 | 61 |
| % | 3,3% | 4,2% | 4,9% | 5,7% | 5,4% | 6,9% | 7,4% | 7,1% |
| 61 év felett | fő | 2 | 2 | 4 | 5 | 3 | 13 | 12 | 28 |
| % | 0,2% | 0,2% | 0,5% | 0,4% | 0,3% | 1,3% | 1,3% | 3,2% |

A táblázat adatai alapján megállapíthatjuk, hogy a munkanélküliség által leginkább veszélyeztetett korcsoportok a fiatal felnőttek (21-25 évesek), illetve az 31-35 éves kor közötti emberek. Különösen fontos a pályakezdő fiatalok munkaerő-piaci integrációja, hiszen ennek hiánya vagy sikertelen volta döntően befolyásolja a jövő nemzedékének életesélyeit.

A táblázatból kitűnik, hogy 2011-ben a munkanélküliek 16,93%-át a 21-25 éves korosztály tette ki, számuk 2015-ben tovább növekedett 17,5 %-ra.

A tartós munkanélküliek száma a csúcspontot 2012-ben érte el Tiszavasváriban, ekkor a munkanélküliek kicsit több, mint felét tették ki. 2015-re ez az arány 38,6%-ra csökkent. A nyilvántartott munkanélküli nők a korábbi években is nagyobb hányadban váltak tartósan munkanélkülivé, mint a férfiak, ez az utóbbi évben sem változott.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **év** | **nyilvántartott/regisztrált munkanélküli** | | | **180 napnál régebben regisztrált munkanélküli** | | | | | |
| **fő** | | | **fő** | | | **%** | | |
| **nő** | **férfi** | **összesen** | **nő** | **férfi** | **összesen** | **Nő** | **férfi** | **összesen** |
| 2008 | 382 | 574 | 956 | 205 | 238 | 443 | 53,7% | 41,5% | 46,3% |
| 2009 | 351 | 516 | 867 | 178 | 204 | 382 | 50,7% | 39,5% | 44,1% |
| 2010 | 341 | 476 | 817 | 139 | 161 | 300 | 40,8% | 33,8% | 36,7% |
| 2011 | 468 | 660 | 1128 | 192 | 246 | 438 | 41,0% | 37,3% | 38,8% |
| 2012 | 493 | 633 | 1126 | 255 | 313 | 568 | 51,7% | 49,4% | 50,4% |
| 2013 | 412 | 603 | 1015 | 195 | 222 | 417 | 47,3% | 36,8% | 41,1% |
| 2014 | 391 | 543 | 934 | 160 | 222 | 382 | 40,9% | 40,9% | 40,9% |
| 2015 | 356 | 506 | 862 | 146 | 187 | 333 | 41,0% | 37,0% | 38,6% |

A munkanélkülivé válás egyik legfontosabb oka a megfelelő képzettség, végzettség hiánya, hiszen a modern munkaerő-piacon már az alacsonyabb társadalmi presztízsű munkahelyek megszerzése is egyre magasabb iskolai végzettséget, képzettséget igényel. A következő táblázat az alacsony iskolai végzettségűek, illetve a legfeljebb 8 általános iskolai végzettséggel rendelkezők számának változását mutatja be a regisztrált munkanélküliek között Tiszavasváriban.

|  |  |  |  |  |  |  |  |
| --- | --- | --- | --- | --- | --- | --- | --- |
| **év** | **nyilvántartott álláskeresők száma összesen** | **A nyilvántartott álláskeresők megoszlása iskolai végzettség szerint** | | | | | |
| **8 általánosnál alacsonyabb végzettség** | | **8 általános** | | **8 általánosnál magasabb iskolai végzettség** | |
| **Fő** | **fő** | **%** | **fő** | **%** | **fő** | **%** |
| 2008 | 956 | 188 | 19,7% | 368 | 38,5% | 400 | 41,8% |
| 2009 | 867 | 131 | 15,1% | 299 | 34,5% | 437 | 50,4% |
| 2010 | 817 | 108 | 13,2% | 292 | 35,7% | 417 | 51,0% |
| 2011 | 1128 | 186 | 16,5% | 433 | 38,4% | 509 | 45,1% |
| 2012 | 1126 | 183 | 16,3% | 424 | 37,7% | 519 | 46,1% |
| 2013 | 1015 | 166 | 16,4% | 422 | 41,6% | 427 | 42,1% |
| 2014 | 934 | 79 | 8,5% | 484 | 51,8% | 371 | 39,7% |
| 2015 | 862 | 159 | 18,4% | 368 | 42,7% | 335 | 38,9% |

Az adatokból látható, hogy a regisztrált munkanélküliek között a 8 általánosnál alacsonyabb iskolai végzettségűek aránya 2014. évhez képest jelentősen nőtt, a 8 általános végzettséggel rendelkezők száma pedig csökkent. Ezt az adatot is jelentős mértékben befolyásolja, hogy egyre többen vesznek részt közmunkaprogramokban, képzésekben, így kikerülnek a nyilvántartott álláskeresők rendszeréből. [[2]](#footnote-2)

* 1. **Az intézmény története**

A bentlakásos idős személyek, és fogyatékos személyek ápoló-gondozó otthona 1951-től működik. 2016-tól Kornisné Központ néven működik, integrált intézményi keretek között. Az intézmény szociális alapszolgáltatások mellett gyermekjóléti szolgáltatást is nyújt.

Részletesen a következő pontban található.

Az alapító és fenntartó Tiszavasvári Város Önkormányzata.

* 1. **A jelenleg nyújtott szolgáltatások típusa, jellege, ellátási terület, a szolgáltatás célcsoportja, nagysága.**

A Kornisné Központ biztosítja a település lakossága számára az alap- és szakellátás körébe tartozó szociális és gyermekjóléti szolgáltatásokat. Az integrált intézmény mindegyik tevékenységi formára rendelkezik működési engedéllyel.

|  |  |  |
| --- | --- | --- |
| **Szolgáltatás** | **Telephely** | **Ellátási terület** |
| Idősek otthona | 4440 Tiszavasvári, Vasvári Pál u. 87. sz. | Magyarország egész területe |
| Fogyatékos személyek ápoló gondozó otthona | 4440 Tiszavasvári, Vasvári Pál u. 87. sz. | Magyarország egész területe |
| Idősek klubja (nappali ellátás) | 4440 Tiszavasvári, Hősök u. 38. sz. | Tiszavasvári Város Közigazgatási területe |
| Étkeztetés | 4440 Tiszavasvári, Hősök u. 38. sz. | Tiszavasvári Város Közigazgatási területe |
| Házi segítségnyújtás | 4440 Tiszavasvári, Hősök u. 38. sz | Tiszavasvári Város, és Szorgalmatos Községek közigazgatási területe |
| Jelzőrendszeres házi segítségnyújtás | 4440 Tiszavasvári, Hősök u. 38. sz. | Tiszavasvári, Tiszalök és Rakamaz Városok, valamint Tiszaeszlár, Tiszadada, Tiszadob, Tímár, Tiszanagyfalu, Szabolcs Községek közigazgatási területe |
| Támogató szolgáltatás | 4440 Tiszavasvári, Ady u 8. | Tiszavasvári, Tiszalök, Tiszaújváros Városok, Tiszadada, Tiszadob, Szorgalmatos Községek közigazgatási területe |
| Család-és Gyermekjóléti Szolgálat | 4440 Tiszavasvári, Hősök u. 38. sz. | Tiszavasvári Város Közigazgatási területe |
| Család-és Gyermekjóléti Központ | 4440 Tiszavasvári, Vasvári P u 4. | Tiszavasvári, Tiszalök, Városok, Tiszadada, Tiszadob, Tiszaeszlár, Szorgalmatos Községek közigazgatási területe |

* 1. **A munkatársak összesített szociodemográfiai adatainak**

A munkatársak felmérésének eredményei alapján: a dolgozók kora, szakképzettsége, beosztása, továbbképzési kötelezettségek stb.

A felmérések külön mellékletben szerepelnek, névre szólóan elkészültek.

A hiányzó kapacitás a gyógypedagógus lehet, a kiváltásban érintett lakók akkori szükségletei alapján.

* 1. **Épületek, tulajdonjogi helyzet**

Jelenleg 3 épületben működik az idős és fogyatékos személyek ellátása. Egy kastély épület, egy volt gazdasági épület, és egy 1994-ben épült jó állapotú szintes épületben. Mindhárom akadálymentesített.

Az épületek az önkormányzat tulajdonába állnak, ingyenes használatban vannak az intézménynél.

**7.6. Az intézmény szolgáltatásnyújtás szempontjából releváns külső kapcsolatai**

Az intézmény külső kapcsolatai, partnerei, beszállítói, akikre a kiváltási folyamat során támaszkodhat.

1. **Lakók bemutatása**

*A lakók felmérése és összesített eredménye külön mellékletben.*

1. **Az intézményi várólistán levők főbb jellemzői**

A várólistán szereplők általános bemutatása: 6-7 várakozó

korösszetétel,40-60

fogyatékosság szerinti összetétel, enyhe vagy mozgás

családi helyzet, egyedülálló, vagy idős szülő gondozta idáig otthonában

gondnokság: 50% áll

képzettség-végzettség: nincs információ

munkaerőpiaci helyzet: nem végeznek kereső tevékenységet

jövedelem: döntően FOT-tal rendelkeznek

Jellemzően az intézményi elhelyezésre 2-3 hónapot kell várni.

1. Következtetések

Nem szükséges a férőhely bővítése, és a férőhely szám bővítése a pályázat, fejlesztés során.

1. A feltárt szükségletek és igények összefoglaló

Külön mellékletben szerepelnek.

**A szervezet támogatott lakhatásra vonatkozó célja, missziója, víziója**

1. **Intézményi férőhely kiváltás célcsoportjai**

Közvetlen célcsoportok azok a személyek, akik a szolgáltatás részesei, igénybevevői, használói.

|  |
| --- |
| **Kor** |
|  | **Fogyatékos férfi** | **Fogyatékos nő** |
| 18-39 | 10 | 1 |
| 40-59 | 23 | 11 |
| 60-64 | 14 | 4 |
| 65-69 | 3 | 8 |
| 70-74 | 6 | 2 |
| 75-79 | 2 | 4 |
| 80-89 | 4 | 3 |
| 90- | - |  |
| **összesen** | **62** | **33** |

|  |  |  |  |
| --- | --- | --- | --- |
| **Fogyatékosság típusa** | **Férfi** | **Nő** | **Összesen** |
| látássérült | 3 | 3 | **6** |
| hallássérült | 0 | 1 | **1** |
| mozgáskorlátozott | 27 | 9 | **36** |
| Értelmileg akadályozott | 24 | 17 | **41** |
| Kommunikációjában korlátozott | 1 | 1 | **2** |
| Autizmussal élő | 0 | 0 | **0** |
| Súlyosan, halmozottan fogyatékos | 5 | 4 | **9** |
| Nincs fogyatékosság | 0 | 0 | **0** |
|  | **60** | **35** | **95** |

**Ellátottak megoszlása cselekvőképességük szerint**

|  |  |
| --- | --- |
| **Cselekvőképes** | **50** |
| **Támogatott döntéshozatalban vesz részt** | **-** |
| **Korlátozottan cselekvőképes** | **21** |
| **Cselekvőképtelen** | **24** |

Közvetett célcsoportok azok a személyek, akik nem a szolgáltatás részesei, igénybevevői, de valamilyen módon a szolgáltatás eredménye vagy hatása befolyással van rájuk.

Járás területén tartózkodó potenciális kliensek létszáma:

|  |  |  |  |
| --- | --- | --- | --- |
| **Település** | Magasabb összegű családi pótlékban részesülők (fő) | Fogyatékos támogatásban részesülők száma (fő) | Vakok személyi járadékában részesülők száma (fő) |
| Szorgalmatos | 9 | 8 | 1 |
| Tiszadada | 42 | 47 | 1 |
| Tiszadob | 43 | 49 | 1 |
| Tiszalök | 87 | 66 | 2 |
| Tiszavasvári | 198 | 206 | 6 |
| Tiszaújváros |  |  |  |
| **Összesen** | **379** | **376** | **11** |

1. **Az új szolgáltatási struktúra bemutatása**

Szervezeti felépítés (organogram mellékletben)

Szolgáltatások bemutatása:

A támogatott lakhatás működhet az intézmény keretein belül önállóan, vagy szervezetileg is önállóan (KFT. vagy intézményi formában).

A támogatott lakhatás házai között kapcsolat, és a szükséges szolgáltatások közvetítése, szervezés, ellenőrzése a TL koordinátor feladata lesz.

Minden 12 fős támogatott lakhatásnak lesz egy esetfelelőse. Emellett működne egy terápiás munkacsoport, amely mindegyik ház részére nyújtana szolgáltatást.

A) Kornisné Központ biztosítja majd:

támogató szolgálat (személyi segítés- szállítás)

nappali ellátás-fogyatékos személyek klubja

étkeztetés

szakápolás

család és gyermekjóléti központ

jelzőrendszeres segítségnyújtás

B) Terveink szerint a TELSE, mint jelenlegi fejlesztő foglalkoztató biztosítaná a majdani lakók foglalkoztatását.

Szolgáltatásnyújtás környezete

Lakhatási szolgáltatás helye, lakókörnyezete: 3 családi ház átalakítása, ill új lakóegység építése

Az ide költözők igényei: mellékletben szerepel komplex felmérés egyénenként, és összesítve Az erre reagáló szolgáltatások: jelenleg működő alapszolgáltatások közvetítése és civil patnerek bevonása

Személyi feltételek: lakóegységenként 1 esetfelelős, 1 gondozó, ezen kívül szükséges a terápiás munkacsoport az organogram szerint

Tárgyi, technikai feltételek: 1/2000. SZCSM rendelet alapján

Szolgáltatási gyűrű

Külön ábrán bemutatva.

1. **Intézményi férőhely kiváltás hatásai**

A kiváltás gazdasági-társadalmi közvetett és közvetlen hatásainak leírása. A hatások nem számszerűsíthetők.

**Érintettek bevonása, kommunikáció, kötelező nyilvánosság**

A fogyatékos személyek jogainak érvényesülése érdekében figyelemmel kell lenni különösen

*a)*az akadálymentes környezet biztosítására,

*b)*az információkhoz, az ellátottat érintő legfontosabb adatokhoz való hozzáférés biztosítására,

*c)*a képességek, készségek fejlesztésére, illetve az állapotfenntartás vagy -javítás lehetőségeinek megteremtésére,

*d)*az önrendelkezés elvére, a fogyatékos személy életvitelével kapcsolatos döntéseinek tiszteletben tartására,

*e)*társadalmi integrációjukhoz való jogra, más személyekkel történő kapcsolat létesítésére, kapcsolattartásra, valamint intézmények, szolgáltatások igénybevételére, elérésére.

##### Szervezeti átalakítás:

Organogram alapján

##### Munkatársak felkészítése

Pályázati támogatás felhasználásával valósul meg.

**Lakók felkészítése**

A cél és az elvárás és az eszköz jelenik meg a jogszabályban, de sok minden szándékosan nincs leszabályozva a szakmai irányító hatóságok tájékoztatása szerint.

Mindez abból következik, hogy a szolgáltatások fejlesztésnek iránya ma a támogatott lakhatás, de *másképp kell azt felkészíteni rá, aki akár ellátottként, akár dolgozóként egy hosszabb előkészület után kerül támogatott lakhatásba, és azt is másképp kell, aki 20-30 év intézményi jogviszony után kerül ebbe a szolgáltatásba.*

A gyakorlati képzés elemeihez az alábbi résztémák kapcsolódnak:

- Tervezés, megvalósítás: napi, heti, havi feladatok, rendszeresség

- Önkiszolgálás, önellátás (étkezés, testi higiénia)

- Háztartási ismeretek –

Biztonság / kockázat / segítségkérés, eszköz-ismeret és kezelés, önvédelem –

Pénz beosztása, gazdálkodás –

Munkavállalás, jogok, kötelezettségek –

Ügyintézés (posta, hivatalok, orvos stb) –

Közlekedés, helyismeret –

Intimitás, együttélés szabályai (párkapcsolatok, lakótársi viszonyok)

- Életrajz-feldolgozás - Szabadidő eltöltése - Művészeti tevékenység

A képzések módszerei: egyéni felkészülés, pármunka, csoportos foglalkozás, szituációs gyakorlatok, esetmegbeszélés. Az elméleti képzéseken, szakmai műhelyeken való részvétel után a gyakorlati oldalt is erősíteni kell.

**Beruházások**

1/2000. (I. 7.) SzCsM rendeletben foglalt támogatott lakhatás szakmai, személyi és tárgyi feltételeknek, továbbá összhangban kell lennie a Stratégiában foglaltakkal, különös tekintettel**:**

* a fogyatékos, illetve pszichiátriai- beteg személyek új otthonai a településbe integráltan belterületen kerülnek elhelyezésre.
* a lakhatási szolgáltatás tervezett férőhelyszáma az érintett település lakosságszámának maximum. 5%-a lehet ( amennyiben az intézmény településén történik a kiváltás, a lakhatási szolgáltatás maximális férőhelyszámát, a település lakosságszámának a kiváltásban érintett intézmény férőhelyszámával csökkentett lakosságszám százalékában kell meghatározni )

Amennyiben a Támogatást igénylő (beleértve a konzorciumi tagot is) helyi önkormányzat, úgy Helyi Esélyegyenlőségi Programmal szükséges rendelkeznie.

**Ingatlanhasznosítás**

**A kiváltott férőhelyeken az eredeti ellátási forma visszaállítása nem támogatható.**

Szoctv. 75. (8) Ha az ellátott 50 férőhelyesnél nagyobb ápolást, gondozást nyújtó intézményből kerül támogatott lakhatásba, az ápolást, gondozást nyújtó intézmény férőhelyszámát - a támogatott lakhatásba átkerülő ellátottak számával megegyezően - csökkenteni kell.

**Engedélyeztetés:**

szolgáltatásként javasolt az engedélyeztetés, nem lakóegységenként.

**TL-működés megkezdése**

Tiszavasvári Város Önkormányzata, mint fenntartó a részleges intézményi férőhely kiváltást tervezi, minimum 1, maximum 3 Támogatott lakhatás létrehozatalával.

A fennmaradó létszámú, jelenlegi intézményi szolgáltatást igénybe vevő 33 férőhelyet rehabilitációs intézményegységgé kívánja átalakítani.

**Intézményi férőhely kiváltás zárása (értékelés, adminisztratív feladatok)**

Sikeres projekt után aktuális

1. HEP adatai alapján (2017.) [↑](#footnote-ref-1)
2. A HEP alapján (2017. ) [↑](#footnote-ref-2)